ત્યારબાદ તા-4-2-2008ના રોજ ગંગાબેન તેમજ લક્ષ્મીબેન તેના પુત્ર રમેશ મિસ્ત્રી નાઓએ ગુનાહિત કાવતરું રચી બોગસ પાવર બનાવ્યો હતો જેમાં ઈચ્છાબેનની જાણ બહાર આ જમીન સરથાણા જકાતનાકા પાસે રહેતા પરેશભાઈ ધૂસાભાઇ ચવાટિયા નાઓને બોગસ પાવર બનાવી આપ્યો હતો. જેમાં ઇચ્છાબેનના ફોટાની જગ્યાએ આ ટોળકીએ રમેશ મિસ્ત્રીની પત્ની કૌશિકાબેન રમેશભાઈ મિસ્ત્રીનો ફોટો લગાવી બોગસ સહી કરી હતી. આ બોગસ પાવર બનાવ્યા બાદ તેને ખરા તરીકે ઉપયોગ કરી પરેશ ચોવટિયાએ તા-14મી માર્ચ 2008ના રોજ અલ્પેશભાઈ મનસુખભાઇ ખીંડોલીયાને 4.85 લાખમાં અવેજી પેટે વેચાણ દસ્તાવેજ કરી આપેલ ત્યારબાદ તા-10-9-2008ના રોજ ગંગાબેન લક્ષ્મીબેન, રમેશભાઈ તથા તેની પત્ની કૌશિકાબેન નાઓએ એકબીજાની મદ્દદગારી કરી આ જમીન 7.05 લાખના અવેજી પેટે દેહરુભાઈ નારણભાઇ આહીરને વેચાણ દસ્તાવેજ કરી આપેલ જેમાં પણ ઈચ્છાબેનની જગ્યાએ કૌશિકાબેનનો ફોટો ચોંટાડવામાં આવ્યો હતો.